

РЕПУБЛИКА БЪЛГАРИЯ

Министерство на Земеделието и храните

Областна дирекция „Земеделие”-гр.Видин

## ЗАПОВЕД

 **№ РД-04-254 / 28.12.2023год.**

На основание чл. 3, ал. 4 от Устройствения правилник на Областните дирекции „Земеделие”, във връзка със Заповед № РД 07-69/07.11.2023 год., на Директора на Областна дирекция Земеделие Видин и доклад вх. № ПО 09-62/18.12.2023 год.

 **ПРЕКРАТЯВАМ:**

 Открита процедура по създаване на масиви за ползване на пасища, мери и ливади по споразумение между собственици и/или ползватели на животновъдни обекти с пасищни селскостопански животни за 2024 календарна година за землище **Салаш, община Белоградчик,** със Заповед № РД 07-69/07.11.2023 год. на Директора на Областна дирекция „Земеделие“ Видин поради липса на активна процесуална легитимация на подалите заявления за участие ползватели в срока по чл. 37ж, ал.2 от ЗСПЗЗ. Видно от доклад вх. № ПО 09-62/18.12.2023 год., на Областна дирекция „Земеделие“ Видин, всички подали заявления участници, не отговарят на условията на чл. 37и, ал. 4 от ЗСПЗЗ, във връзка с чл. 37ж, ал. 2 от ЗСПЗЗ, а именно, същите нямат регистрирани животновъдни обекти в землището на Салаш, община Белоградчик съгласно изготвена и предоставена официална справка от БАБХ за всички регистрирани до 20 октомври 2023 год. в интегрираната информационна система животновъдни обекти на територията на землището.

Настоящата заповед да се обяви в кметството на с.Салаш, община Белоградчик, информационното табло на Общинска служба по Земеделие Белоградчик, да се публикува на интернет страницата на Община Белоградчик и на интернет страницата на Областна дирекция Земеделие – Видин.

Настоящата Заповед може да се обжалва по реда на АПК, пред Районен съд гр. Белоградчик в 14 дневен срок от обявяването и.

**инж. агр. Наталия Никитова / П /**

**/*Директор на ОД”Земеделие”- гр.Видин/***